ตลาดหุ้นเอเชียบวกสวนดาวโจนส์ จับตา“ทรัมป์-สี จิ้นผิง”นัดเจรจาการค้า30พ.ย.นี้
ตลาดหุ้นเอเชียบวกสวนดาวโจนส์ จับตาเจรจาการค้า “ทรัมป์-สี จิ้นผิง” 30 พ.ย.นี้
26 พ.ย. 2561

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ ขณะที่นักลงทุนจับตาการเจรจาการค้าระหว่างสหรัฐกับจีน ซึ่งคาดว่าจะมีขึ้นในช่วงปลายสัปดาห์นี้
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,647.69 จุด เพิ่มขึ้น 1.14 จุด, +0.01% ดัชนี SSE Composite ตลาดหุ้นจีนเปิดวันนี้ที่ 2,580.84 จุด เพิ่มขึ้น 1.36 จุด, +0.05% ดัชนี HSI ตลาดหุ้นฮ่องกงเปิดวันนี้ที่ 26,099.35 จุด เพิ่มขึ้น 171.67 จุด, +0.66% ดัชนี TAIEX ตลาดหุ้นไต้หวันเปิดวันนี้ที่ 9,679.98 จุด เพิ่มขึ้น 12.68 จุด, +0.13% ดัชนี KOSPI ตลาดหุ้นเกาหลีใต้เปิดวันนี้ที่ 2,060.17 จุด เพิ่มขึ้น 2.69 จุด, +0.13% ดัชนี FTSE STI ตลาดหุ้นสิงคโปร์เปิดวันนี้ที่ 3,057.28 จุด เพิ่มขึ้น 4.79 จุด, +0.16% ดัชนี FBMKLCI ,ดัชนี PSE Composite ตลาดหุ้นฟิลิปปินส์เปิดวันนี้ที่ 7,352.29 จุด เพิ่มขึ้น 12.11 จุด, +0.16% ด้าน ตลาดหุ้นมาเลเซียเปิดวันนี้ที่ 1,693.04 จุด ลดลง 2.84 จุด, -0.17%
ทั้งนี้ ประธานาธิบดีโดนัลด์ ทรัมป์ และประธานาธิบดีสี จิ้นผิง มีกำหนดพบกันนอกรอบการประชุม G20 ในวันที่ 30 พ.ย. ซึ่งทั่วโลกคาดหวังว่าผู้นำทั้งสองจะสามารถเจรจากันและแก้ไขความขัดแย้งทางการค้า
อนึ่งดัชนีดาวโจนส์ตลาดหุ้นนิวยอร์กปิดตลาดในแดนลบเมื่อวันศุกร์ (23 พ.ย.) มาอยู่ที่ระดับ 24285.95 ลดลง 178.74 จุด หรือลดลง 0.73% โดยถูกกดดันจากหุ้นกลุ่มพลังงาน หลังสัญญาน้ำมันดิบล่วงหน้า WTI ทรุดตัวอย่างต่อเนื่องในวันศุกร์ โดยดิ่งลง 7% หลุดระดับ 51 ดอลลาร์ แตะระดับต่ำสุดของปีนี้ และมีแนวโน้มทำสถิติร่วงลงมากที่สุดในรอบ 1 เดือนนับตั้งแต่ปลายปี 2557 ท่ามกลางความกังวลเกี่ยวกับภาวะน้ำมันล้นตลาด ขณะที่นักลงทุนจับตากลุ่มประเทศผู้ส่งออกน้ำมัน (โอเปก) ซึ่งอาจปรับลดกำลังการผลิตในการประชุมที่กรุงเวียนนา ประเทศออสเตรียในเดือนหน้า
อย่างไรก็ตาม ดัชนีดาวโจนส์ ล่าสุด ณ เวลา 09.09 น. อยู่ที่ 24338 ปรับตัวขึ้น 77 จุด
ด้านสัญญาทองคำตลาดนิวยอร์กปิดลบเมื่อวันศุกร์ (23 พ.ย.) โดยได้รับปัจจัยกดดันจากการแข็งค่าของเงินดอลลาร์สหรัฐ และการดีดตัวขึ้นของตลาดหุ้นยุโรป ซึ่งทำให้นักลงทุนเพิ่มการถือครองสินทรัพย์เสี่ยง ทั้งนี้ ดอลลาร์ที่แข็งค่าขึ้น จะลดความน่าดึงดูดของทองคำ โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น